# name
Recuperant la memòria de les dones brigadistes : estratègia del CRAI de la UB amb perspectiva de gènere

# metadata.dc.description.abstract[].value
Presentació en el marc del I Congrés Internacional Recerca i Memòria de les Brigades Internacionals, que es va celebrar a la Facultat de Geografia i Història de la UB els dies 30-31 d’octubre de 2025 de les accions realitzades per la Unitat de Procés Tècnic del CRAI i la Biblioteca del Pavelló de la República, per donar visibilitat i apropar a la comunitat el paper de les dones brigadistes, dins del projecte del Portal de les dones del CRAI. Les diferents accions s’emmarquen en els objectius estratègics de la institució per donar visibilitat al patrimoni bibliogràfic de la UB amb perspectiva de gènere i tenen com a base el projecte de recerca SIDBRINT i la seva base de dades. 

Aquestes línies de treball s’enriqueixen ara gràcies a la participació en el projecte de recerca HerStory (PID2023-147673OB-I00), una proposta d’arquitectura de la informació amb intel·ligència artificial neuro-simbòlica aplicada a casos de repressió franquista amb perspectiva de gènere. En aquest marc, es preveu transformar i enriquir semànticament les dades del projecte SIDBRINT, incorporant-les a un grau de coneixement interconnectat (de dades obertes enllaçades) i entrenant sistemes d'IA híbrida (neuro-simbòlica) per tal de millorar la cerca, navegació i recuperació d’aquestes biografies i narratives invisibilitzades. 

El projecte també aposta per metodologies participatives i ciència ciutadana, implicant col·lectius interessats en la història i viquipedistes, també persones editores de Wikidata per co-crear narratives digitals i millorar la representació de les dones brigadistes tant en l’esfera acadèmica com en entorns com Wikipedia. D’aquesta manera, es contribueix a la preservació de la memòria històrica des d’una perspectiva feminista i digital, aprofitant les oportunitats tecnològiques emergents per a la democratització del coneixement i la justícia epistemològica.

# metadata.dc.source[].value
Comunicacions a congressos / Jornades / Presentacions (CRAI-UB)

# metadata.dc.subject.classification[].value
Universitat de Barcelona. Centre de Recursos per a l'Aprenentatge i la Investigació

# metadata.dc.title[].value
Recuperant la memòria de les dones brigadistes : estratègia del CRAI de la UB amb perspectiva de gènere